Document ID: 32000R0329

Komisijas Regula (EK) Nr. 329/2000
(2000. gada 11. februāris),
ar ko groza Regulu (EK) Nr. 1238/95, kas nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz nodevām, kuras maksājamas Kopienas Augu šķirņu birojam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību [1], kas grozīta ar Regulu (EK) Nr. 2506/95 [2], un jo īpaši tās 113. pantu,
tā kā:
(1) Komisijas 1995. gada 31. maija Regula (EK) Nr. 1238/95, kas nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz nodevām, kuras maksājamas Kopienas Augu šķirņu birojam [3], ir noteikusi darbības un apstākļus, kuru gadījumā maksājamas nodevas Kopienas Augu šķirņu birojam, un šādu nodevu attiecīgo apmēru.
(2) Kopienas Augu šķirņu biroja finansiālais stāvoklis ir tāds, kas liek secināt, ka Kopienas Augu šķirņu biroja gada ieņēmumi, kuru pamatā ir pašreiz noteiktās nodevas, nākotnē principā pārsniegs Biroja ikgadējos izdevumus.
(3) Turklāt Eiropas Kopienu vispārējā budžeta subsīdijas nav iekļautas gada ieņēmumos.
(4) Kopienas Augu šķirņu biroja Administratīvā padome ir iesniegusi Komisijai grozījumu projektu saistībā ar šo finansiālo stāvokli, saskaņā ar Regulas (EK) Nr. 2100/94 36. panta 2. punkta otro ievilkumu.
(5) Tādējādi tagad ir pamats samazināt nodevu apmēru, ko iekasē no Kopienas augu šķirņu aizsardzības pieprasītājiem un turētājiem.
(6) Ir nepieciešams konkretizēt pilnvaras noteikt administratīvās nodevas par izrakstu veikšanu no Kopienas Augu šķirņu biroja reģistriem, kas minēti Komisijas 1995. gada 31. maija Regulas (EK) Nr. 1239/95, ar ko nosaka īstenošanas noteikumus, lai piemērotu Padomes Regulu (EK) Nr. 2100/94 par Kopienas Augu šķirņu biroja procedūru [4], kas grozīta ar Regulu (EK) Nr. 448/96 [5], 82. panta 2. punktā.
(7) Lai samazinātu strīdīgu gadījumu skaitu, ģinšu vai sugu apraksts, uz kura pamata šķirnes klasificē vienā no trim izskatīšanas nodevu grupām Regulas (EK) Nr. 1238/95 I pielikumā, prasa lielāku precizitāti.
(8) Attiecīgi būtu jāgroza Regula (EK) Nr. 1238/95.
(9) Ir nepieciešams piemērot jaunos pasākumus no 2000. budžeta gada sākuma.
(10) Padomes 1997. gada 17. jūnija Regulas (EK) Nr. 1103/97 par dažiem noteikumiem sakarā ar eiro ieviešanu [6] 2. pants paredz, ka jebkuru atsauci uz ECU aizstāj ar atsauci uz eiro.
(11) Ievērojot Regulas (EK) Nr. 2100/94 113. panta 4. punktu, ir notikusi apspriede ar Administratīvo padomi.
(12) Šajā regulā paredzētie pasākumi ir saskaņā ar Pastāvīgās augu šķirņu aizsardzības komitejas atzinumu,
IR PIEŅĒMUSI ŠO REGULU:
1. pants
Ar šo Regulu (EK) Nr. 1238/95 groza šādi.
1. Tās 7. panta 1. punktā "1000" aizstāj ar "900".
2. Tās 8. pantā:
- 2. punktā "mēnesi pēc" svītro, un
- 5. punktā "Īstenošanas noteikumu" aizstāj ar "Procedūras regulas".
3. 12. pantā:
- 1. punkta c) apakšpunktā "Biroja publikācijām." aizstāj ar "Biroja publikācijām; un",
- 1. punktu papildina ar šādu tekstu:
- "d) Procedūras regulas 82. panta 2. punktā minēto administratīvo nodevu."
- 2. punktā 1. punkta b) un c) apakšpunktā aizstāj ar 1. punkta b), c) un d) apakšpunktā
4. Regulas I pielikumu aizstāj ar šādu:
"“I PIELIKUMS
Izskatīšanas nodeva, kas jāmaksā saskaņā ar 8. pantu, ir šāda:
A grupa | EUR 1 000 |
A grupa attiecas uz šādām ģintīm vai sugām:
Avena sativa L., Beta vulgaris L. ssp. vulgaris var. altissima Döll, Beta vulgaris L. ssp. vulgaris var. crassa (Alef.) Wittm, Brassica napus L., Glycine max (L.) Merril, Gossypium L., Helianthus annuus L., Hordeum vulgare L. sensu lato, Oryza sativa L., Phalaris canariensis L., Sorghum bicolor (L.) Moench, Sorghum sudanense (Piper) Stapf., Sorghum bicolor (L.) Moench x Sorghum sudanense (Piper) Stapf., Secale cereale L., Solanum tuberosum L., Triticum aestivum L. emend. Fiori et Paol., Triticum durum Desf., Triticum spelta L., X Triticosecale Wittm., Zea mays L.
B grupa | EUR 800 |
B grupa attiecas uz:
1) lauksaimniecības kultūrām (ieskaitot zālaugus), kas nav minētas A grupā, un
2) šādām ģintīm vai sugām:
Allium cepa L. var. cepa L., Capsicum annuum L., Cichorium endivia L., Citrullus lanatus (Thunb.) Matsum et. Nakai, Cucumis melo L., Cucumis sativus L., Cucurbita pepo L., Cucurbita moschata L. (Duch.) Duch. Ex. Prior, Cucurbita maxima Duch., Lactuca sativa L., Lycopersicon lycopersicum (L.) Karst. ex. Farw., Phaseolus vulgaris L., Pisum sativum L. (partim), Solanum melongena L., Vicia faba L. (partim);
Alstroemeria L., Anthurium Schott, Begonia-Elatior-Hybriden, Calibrachoa-Hybriden, Chrysanthemum L., Dianthus L., Euphorbia pulcherrima Willd. ex Klotzsch, Fuchsia L., Gerbera L., Impatiens L., Kalanchoe Adans., Lilium L., Orchidaceae, Pelargonium L’Hérit. ex Ait., Pentas Benth., Petunioa Juss., Rhododendron L., Rosa L., Saintpualia H. Wendl., Spathiphyllum Schott.
C grupa | EUR 700 |
C grupa attiecas uz visām tām ģintīm un sugām, kas nav ietvertas A vai B grupā.”
"5. Regulas II pielikumu aizstāj ar šādu:
"II PIELIKUMS
Šāda ir ikgadējā nodeva, kas, pamatojoties uz I pielikumā noteiktajām grupām, iekasējama saskaņā ar 9. pantu.
(EUR) |
Gads | Grupa |
A | B | C |
1. | 400 | 400 | 300 |
2. | 600 | 500 | 400 |
3. | 800 | 600 | 500 |
4. un turpmākie gadi | 1 000 | 700 | 600 |
"2. pants
1. Šī regula stājas spēkā dienā, kad to publicē Eiropas Kopienu Oficiālajā Vēstnesī.
2. To piemēro attiecībā uz nodevām, kuras pienākas Birojam 2000. gada 1. janvārī vai vēlāk, ievērojot Regulas (EK) Nr. 1238/95 attiecīgos noteikumus.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 11. februārī

Labels: 2
15
6